作者:張可久
標題:越調・憑闌人暮春即事二首
內容:萬朵青山生暮雲，數點紅香留晚春。憑闌愁玉人，對花寬翠裙。小玉闌干月半掐，嫩綠池塘春幾家。鳥啼芳樹丫，燕銜黃柳花。江樓即事一曲琵琶江上舟，十二闌干天外樓。粉香蝶也愁，玉容花見羞。八詠樓上酬正則李侯爛醉東君三月時，細和休文八韻詩。舞裙催《柘枝》，曲闌搖柳絲。秋思和吳克齋一寸冰蟾明翠廊，萬里青天書雁行。碧梧敲晚涼，玉人燒夜香。和白玉真人寶劍英雄血已乾，玉府神仙心自閒。煉霞成大丹，袖雲歸故山。玉手攜香羅帕幹，粉面粘花妝鏡寒。對樓千萬山，倚雲十二鬟。湖上醉餘二首明月中流歌扣舷，柔雪雙娃同採蓮。小詞玉翼蟬，醉書金粉箋。屏外氤氳蘭麝飄，簾底星松鸚鵡嬌。暖香繡玉腰，小花金步搖。席上分題妝淡亭亭堆髻螺，歌緩盈盈停眼波。念奴留意多，使君如醉何？晚晴小景金羽翩翩柳外鶯，玉手纖纖膝上箏。晚風花雨晴，小樓山月明。